CELEX: 52009XX0326(03)
Language: mt
Date: 2008-12-23 00:00:00
Title: Id-Deċiżjoni Nru 844 tat- 23 ta' Diċembru 2008 dwar il-ftuħ ta' proċedura għall-għoti tal-awtorizzazzjoni għat-tiftix u l-esplorazzjoni ta' żejt u gass — Riżorsi naturali ta' taħt l-art skont l-Artikolu 2(1)(3) tal-Att dwar ir-Riżorsi Naturali ta' Taħt l-Art, fil-Blokk 1-10 Botevo , li jinsab fil-provinċji ta' Vratsa u Montana, u n-notifikazzjoniji rigward il-kompetizzjoni prevista għall-għoti tal-awtorizzazzjoni

26.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/56
            
         
      ID-DEĊIŻJONI Nru 844
   tat-23 ta' Diċembru 2008
   dwar il-ftuħ ta' proċedura għall-għoti tal-awtorizzazzjoni għat-tiftix u l-esplorazzjoni ta' żejt u gass — Riżorsi naturali ta' taħt l-art skont l-Artikolu 2(1)(3) tal-Att dwar ir-Riżorsi Naturali ta' Taħt l-Art, fil-Blokk 1-10 “Botevo”, li jinsab fil-provinċji ta' Vratsa u Montana, u n-notifikazzjoniji rigward il-kompetizzjoni prevista għall-għoti tal-awtorizzazzjoni
   (2009/C 72/08)
   IR-REPUBBLIKA TAL-BULGARIJA
   IL-KUNSILL TAL-MINISTRI
   Skont l-Artikolu 5(2), l-Artikolu 42(1)(1) u l-Artikolu 44(3) tal-Att dwar ir-Riżorsi Naturali ta' Taħt l-Art, u b'kunsiderazzjoni tal-Artikolu 4(2)(16) u l-Artikolu 1(24a) tal-Att tal-Enerġija,
   IL-KUNSILL TAL-MINISTRI DDEĊIEDA:
   
               1.
            
            
               Li jibda proċedura għall-għoti tal-awtorizzazzjoni għat-tiftix u l-esplorazzjoni taż-żejt mhux raffinat u tal-gass naturali fil-Blokk 1-10 “Botevo”, b'erja tal-wiċċ ta' 280.58 km kwadru u b'koordinati ta' punti kif speċifikati u indikati fil-mappa li tinsab fl-abbozz tal-kuntratt għat-tiftix u l-esplorazzjoni, li hija parti integrali mill-fajl tal-kompetizzjoni.
            
         
               2.
            
            
               Li jħabbar li l-għoti tal-awtorizzazzjoni skont il-punt 1 se jkun imsejjes fuq kompetizzjoni.
            
         
               3.
            
            
               Li jispeċifika li l-perjodu ta' żmien kopert mill-awtorizzazzjoni għat-tiftix u l-esplorazzjoni huwa ta' ħames snin mid-data tad-dħul fis-seħħ tal-kuntratt għat-tiftix u u l-esplorazzjoni, bid-dritt li dan il-perjodu jkun jista' jiġi estiż skont l-Artikolu 31(3) tal-Att dwar ir-Riżorsi Naturali ta' Taħt l-Art.
            
         
               4.
            
            
               Il-kompetizzjoni għall-għoti tal-awtorizzazzjoni skont il-punt 1 issir fil-150 jum mid-data tal-pubblikazzjoni ta' din id-Deċiżjoni fil-Ġurnal Uffiċjali tal-Unjoni Ewropea, fil-bini tal-Ministeru tal-Ekonomija u l-Enerġija, Nru 8, Sofia.
            
         
               5.
            
            
               Id-data tal-għeluq għax-xiri tal-fajl tal-kompetizzjoni hija l-17:00 fil-120 jum mid-data tal-pubblikazzjoni ta' din id-Deċiżjoni fil-Ġurnal Uffiċjali tal-Unjoni Ewropea.
            
         
               6.
            
            
               Id-data tal-għeluq għas-sottomissjoni tan-notifikazzjonijiet għall-parteċipazzjoni fil-kompetizzjoni hija l-17:00 fil-130 jum mid-data tal-pubblikazzjoni ta' din id-Deċiżjoni fil-Ġurnal Uffiċjali tal-Unjoni Ewropea.
            
         
               7.
            
            
               Id-data tal-għeluq għas-sottomissjoni tal-applikazzjonijiet għall-kompetizzjoni hija l-17:00 fil-144 jum mid-data tal-pubblikazzjoni ta' din id-Deċiżjoni fil-Ġurnal Uffiċjali tal-Unjoni Ewropea.
            
         
               8.
            
            
               Il-kompetizzjoni ma titlobx li jkun hemm il-preżenza personali.
            
         
               9.
            
            
               Il-prezz tal-fajl tal-kompetizzjoni huwa stabbilit għal BGN 500 (500 leva Bulgara). Il-fajl tal-kompetizzjoni jista' jinxtara mill-kamra Nru 802 tal-Ministeru tal-Ekonomija u l-Enerġija, Nru 8, Sofia, matul il-perjodu ffissat fil-punt 5.
            
         
               10.
            
            
               Il-parteċipanti fil-kompetizzjoni għandhom ikunu konformi mar-rekwiżiti speċifikati fl-Artikolu 23(1) tal-Att dwar ir-Riżorsi Naturali ta' Taħt l-Art.
            
         
               11.
            
            
               L-applikazzjonijiet tal-parteċipanti fil-kompetizzjoni se jkunu evalwati abbażi tal-programmi ta' ħidma proposti, l-istrumenti tal-protezzjoni ambjentali u l-istrumenti tat-taħriġ, il-bonusijiet u wkoll skont il-kapaċitajiet maniġerjali u finanzjarji tagħhom.
            
         
               12.
            
            
               Id-depożitu għall-parteċipazzjoni fil-kompetizzjoni huwa stabbilit għal BGN 10 000 (10 000 leva Bulgara) u għandu jitħallas qabel id-data tal-għeluq speċifikata fil-punt 6, fil-kont bankarju tal-Ministeru tal-Ekonomija u l-Enerġija, kif mistqarr fil-fajl tal-kompetizzjoni.
            
         
               13.
            
            
               Fil-każ li t-talba tal-applikant biex jipparteċipa fil-kompetizzjoni ma tintlaqax, l-applikant jirċievi lura d-depożitu li jkun ħallas f'forma ta' rimbors fi żmien 14-il jum mid-data meta jkun ġie nnotifikat li l-applikazzjoni tiegħu ma ntlaqgħetx.
            
         
               14.
            
            
               Id-depożitu tal-applikant li jkun rebaħ il-kompetizzjoni jinżamm u l-bqija tal-applikanti l-oħra jirċievu lura d-depożiti f'forma ta' rimbors fi żmien 14-il jum mill-pubblikazzjoni tad-Deċiżjoni tal-Kunsill tal-Ministri għall-għoti tal-awtorizzazzjoni għat-tiftix u l-esplorazzjoni fil-Gazzetta tal-Istat.
            
         
               15.
            
            
               In-notifikazzjonijiet għall-parteċipazzjoni fil-kompetizzjoni u l-proposti mill-applikanti dwar il-kundizzjonijiet tal-kompetizzjoni għandhom jiġu ppreżentati lill-Ministeru tal-Ekonomija u l-Enerġija, Nru 8,, skont ir-rekwiżiti tal-Artikolu 46 tal-Att dwar ir-Riżorsi Naturali ta' Taħt l-Art.
            
         
               16.
            
            
               L-applikazzjonijiet għall-kompetizzjoni għandhom ikunu konformi mar-rekwiżiti u mal-kundizzjonijiet indikati fil-fajl tal-kompetizzjoni.
            
         
               17.
            
            
               Il-kompetizzjoni tista' ssir anke jekk jitħalla jipparteċipa applikant wieħed biss.
            
         
               18.
            
            
               Il-Ministeru tal-Ekonomija u l-Enerġija huwa awtorizzat jagħmel kif ġej:
               
                           18.1.
                        
                        
                           Li jibgħat it-test ta' din id-Deċiżjoni biex jiġi ppubblikat fil-Ġurnal Uffiċjali tal-Unjoni Ewropea u fil-Gazzetta tal-Istat, kif ukoll fuq is-sit tal-internet tal-Kunsill tal-Ministri;
                        
                     
                           18.2.
                        
                        
                           Li jaħtar kumitat biex jorganizza u jmexxi l-kompetizzjoni.
                        
                     
         
               19.
            
            
               L-appelli kontra din id-Deċiżjoni jistgħu jiġu indirizzati lill-Qorti Amministrattiva Suprema fi żmien 14-il jum mill-pubblikazzjoni tagħha fil-Ġurnal Uffiċjali tal-Unjoni Ewropea.
            
         
      
         
            Il-Prim Ministru
         
         Sergeï STANISHEV
         
      
      
         
            Is-Segretarju Prinċipali tal-Kunsill tal-Ministri
         
         Veselin DAKOV
         
      
      
         Kopja awtentika
         
            Id-Direttur tal-Uffiċċju tal-Kabinett
         
         Veselin DAKOV